CELEX: 62013TN0337
Language: sl
Date: 2013-06-19 00:00:00
Title: Zadeva T-337/13: Tožba, vložena 19. junija 2013 – CSF proti Komisiji

10.8.2013   
            
            
               SL
            
            
               Uradni list Evropske unije
            
            
               C 233/13
            
         Tožba, vložena 19. junija 2013 – CSF proti Komisiji
   (Zadeva T-337/13)
   2013/C 233/22
   Jezik postopka: italijanščina
   
      Stranki
   
   
      Tožeča stranka: CSF Srl (Grumolo delle Abbadesse, Italija) (zastopniki: R. Santoro, S. Armellini in R. Bugaro, odvetniki)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Sklep Evropske komisije št. 2013/173/EU, objavljen 10. aprila 2013 in vročen tožeči stranki 16. aprila 2013, razglasi za ničen;
            
         
               —
            
            
               plačilo stroškov tega postopka naloži Komisiji.
            
         
      Tožbeni razlogi in bistvene trditve
   
   Ta tožba je vložena zoper Sklep Komisije 2013/173/EU z dne 8. aprila 2013 o ukrepu Danske v skladu s členom 11 Direktive 2006/42/ES Evropskega parlamenta in Sveta o prepovedi vrste večnamenskih strojev za zemeljska dela. Ta sklep prepoved danskih organov šteje za upravičeno (UL L 101, str. 29).
   Tožeča stranka v utemeljitev svoje tožbe navaja dva tožbena razloga.
   
               1.
            
            
               Prvi tožbeni razlog: kršitev členov 5, 6(1), 7 in 11 že navedene Direktive 2006/42/ES in točk 1.1.2 in 3.4.4 Priloge I k Direktivi.
               
                           —
                        
                        
                           V zvezi s tem se zatrjuje, da je izpodbijani sklep v nasprotju z navedenimi določbami, ker se v njem ni upoštevalo, da stroji tožeče stranke Multione S630 v resnici določajo obvezno varovalno konstrukcijo FOPS v vseh primerih, v katerih morajo biti namenjeni za uporabo, pri kateri je operater izpostavljen tveganju zaradi padajočih predmetov ali materiala.
                        
                     
         
               2.
            
            
               Drugi tožbeni razlog: kršitev načela enakega obravnavanja.
               
                           —
                        
                        
                           V zvezi s tem se zatrjuje, da je danski ukrep, ki se v izpodbijanem sklepu šteje za upravičen, uvedel omejevalne ukrepe samo za promet večnamenskega stroja Multione S630, medtem ko se na Danskem brez obveznosti FOPS dajejo v promet številni drugi istovrstni večnamenski stroji, namenjeni enaki uporabi kot Multione S630.